ቀዳማይ ሚኒስተር ኣብዪ ኣሕመድ ብዓይኒ ተጣበቕቲ ሰብኣዊ መሰላት ኢትዮጵያዊ ጉጅለ ራዕዲ የለን ውዕል ኣልጀርስ 'ናይ መወዳእታን ቀያድን' ብይን ምንጪ ስእሊ, FITSUM AREGA/TWITTER "ዋግዋጎ ዘሎ ይመስለኒ" ብራዕዲ ተኸሲሱ ዳግም ኣብ 2011 ማእሰርቲ ዕድመ ልክዕ ተፈሪዱዎ ኣብ ቤት ማእሰርቲ ዝጸንሐ ፖለቲከኛ ኣንዱኣለም ኣራጌ፡ መንግስቲ ብመስርሕ ይቕረታ ካብ ዝፈትሖም እሱራት ሓደ እዩ። እቲ ቐዳማይ ሚኒስትር ዝወስዶም ዘሎ ስጉምታትን ዘስመዖ መደረን ዝምስገኑ'ዮም ዝብል ኣንዱኣለም፡ ሕዚ ኣብ ኢትዮጵያ ዝርአ ዘሎ ፖለቲካዊ ለዉጢ መሰረታዊ ለዉጢ ንምምጻእ በብብርኩ ዝፍጸሙ ነገራት ከምዘለዉ ዘመላኽቱ'ዮም ይብል። "ሕዚ ወጋሕታ'የ ዝርኢ" ዝብል ኣንዱኣለም፡ እቲ ቐዳማይ ሚኒስትር ዝወስዶም ዘለዉ ስጉምታትን ዝኣተዎ መብጽዕዓን ዝምስገን'ዩ ይብል። "ዝወግሕ ዘሎ ይመስለኒ። ህዝቢ ኢትዮጵያ ምቅዋም ጥራሕ ዘይኮነ ዝድገፍ ሓሳብን ሰብን እንትርከብ ምድጋፍ ከምዝኽእል የርኢ ኣሎ። ተቓዋሚ ክቃወም፣ ክእሰርን ክፍታሕን ዝጸንሐሉ ምኽንያት ዝድገፍ ሓሳብ ብምስኣኑ ከምዝኾነን ኢትዮጵያዉያን ምኽያታውያን ከምዝኾንናን ዘርኢ'ዩ" ክብል ይገልጾ። ንዝሓለፉ ዓመታት ብዙሓት ብምእሳር፣ መሰል ዝግድቡ ኣዋጃት ብምጽዳቕ "ዓፋኒ፣ ኣሸባርን ኣካል ሰብ ዘጉድልን ስርዓት'ዩ ነይሩና" ክብል ቀዳማይ ሚኒስትር ኣብዪ ነቲ ዝመርሖ ግንባር ገሊጹዎ'ዩ። ዝርአ ዘሎ ለዉጢ ፈለማ'ዉን ኣብቲ ሕገ መንግስቲ ዝነበረን ብነዊሕ ከይዲ ብመምርሒ፣ ደንብን ፖሊሲን ገለ እዋን ድማ ብሓይልን ዉሳነን እናተጨፍለቐን እናሃሰሰን ዝመጸ ከምዝኾነ ኣቦ መንበር ዲሞክራሲያዊ ፓርቲ ኢትዮጵያ ነበር ኣቶ ሙሼ ሰሙ ይዛረብ። "እቲ ቀዳማይ ሚኒስትር ኣብቲ ሕገ መንግስቲ ዝተቐመጡ ሰብኣዉን ዲሞክራሲያዉን መሰላት ክኽበሩ፣ ብዘይ ፍርዲ ምእሳርን ሓታቲ ዘይብልኻ ምትራፍን፣ ምዉቃዕን ኣካል ምጉዳልን ዝኣመሰሉ እቲ ሕገ መንግስቲ ዘይድግፎም ተግባራትን ሓሳባትን ክሰዓሩ'ዩ ዝገብር ዘሎ" በሃሊ'ዩ። ባይቶ ወከልቲ ህዝቢ ሽመት ሚኒስትራት ኣጽዲቑ ኣብይ ኣሕመድ ብ"ሶስት መአዝን" እንትምዘን ኣብ ኢትዮጵያ ናይ ስርዓት ለዉጢ ከምዝመጽአ ዝዛረብ ኣካያዲ ስራሕ ኦሮሚያ ሚዲያ ኔትዎርክ ጃዋር መሓመድ፡ እቲ ፖለቲካዊ ምህዳር ይሰፍሕ ከምዘሎ ሓቢሩ። "ናብ ዲሞክራሲ እንገብሮ ስግግር ብናህሪ'ዩ ዝኸይድ ዘሎ። ኣብቲ ገዛኢ ግንባር ፅዕንቶ ብምፍጣር ተቓወምቲ ውድባት እናሓየሉ ነቲ ስግግር ዝኸውን ዓቕሚ እናዕበዩ ክኸዱ ምግባር ኣድላዪ'ዩ" ክብል ብቐጻልነት እቲ ሕዚ ዘሎ ፖለቲካዊ ባይታ ዝሰፍሐሉ ሃዋህዉ የመላኽት። ኣብ 100 መዓልታት ቀዳማይ ሚኒስትር ኣብዪ ኣሕመድ.... ልዕሊ 1500 እሱራት ተፈቲሖም 264 ዝተዓጸዋ መርበባት ሓበሬታ ተኸፊተን ሕቡራት ዓረብ ኢምሬትስ 3 ቢሊዮን ዶላር ገንዘብ ንኢትዮጵያ ሂባ 4 ሚሊዮን ህዝቢ ኣብ ሰልፊ ድጋፍ ኣብዪ ኣሕመድ ተሳቲፉ ተባሂሉ መዓልታዊ 450 በርሚል ጭቃ ነዳዲ ከምዝፈሪ ተሓቢሩ ኣብ ኣርባዕተ ጎረባብቲ ሃገራት ናይ ስራሕ ምብጻሕ ፈጺሙ እቲ ፖለቲካዊ ባይታ ከመይ ይዕቀን?
